Nothing vil lancere billigere telefon: Nothing Phone (2a)

Nothing rygtes at være klar med et mere prisvenligt alternativ til Nothing Phone (2) inden længe. Nothing Phone (2a) ventes nemlig at blive præsenteret under Mobile World Congress-eventet i slutningen af februar måned.

Specifikationerne forventes ligeledes at blive nedjusteret, sammenlignet med Phone (2), for at imødekomme den lavere pris. Her er der tale om mellemklasse-chipset i form af Mediatek Dimensity 7200, sammenkoblet med 8GB RAM og 128GB lagerplads. En udgave med 12GB RAM og 256GB lagerplads siges også at blive tilgængelig.

Prisen siges at lande på under 400 euro ifølge Roland Quandt på X. I Danmark bliver det sandsynligvis til en pris på omtrent 3.000 kroner.

Nothing har igen lagt sit specielle præg på designet og telefonen kommer i et minimalistisk udvalg farver: sort eller hvid.

https://twitter.com/rquandt/status/1740330891111714888

Læs også: VW sænker priserne på ID.-elbilerne

Nothing vil lancere billigere telefon: Nothing Phone (2a)